CELEX: 32010R0152
Language: et
Date: 2010-02-23 00:00:00
Title: Komisjoni määrus (EL) nr 152/2010, 23. veebruar 2010 , teatavate kaupade klassifitseerimise kohta kombineeritud nomenklatuuris

25.2.2010   
            
            
               ET
            
            
               Euroopa Liidu Teataja
            
            
               L 48/3
            
         KOMISJONI MÄÄRUS (EL) nr 152/2010,
   23. veebruar 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Tumerohelistest elektrikaablitest koos 160 läbipaistva minihõõglambiga (1,5 V/0,5 W) toode, mis moodustab võrgu mõõtmetega 320 × 150 cm (nn valgusvõrk). Võrgusilmade suurus on 19 × 19 cm, nii et lampide vahe on umbes 19 cm.
                  Toode on esitatud jaemüügipakendis koos 24 V madalpingetrafo, 8 konksuga vaakumhaaratsiga ja 10 varulambiga.
                  Valgusvõrk on kasutatav nii sise- kui ka välistingimustes.
                  Toode on ette nähtud näiteks jõulupuu või akna kaunistamiseks.
               
               
                  9405 30 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9405 ja 9405 30 00 sõnastusega.
                  Võrgu mõõtmed võimaldavad selle hõlpsasti üle jõulupuu laotada ja selle katta. Kaablite värvus ja 19 × 19 cm võrgusilmad tagavad selle, et võrgu vedamisel üle okste tippude tüvele lähemale ei ole juhtmeid ega lampe näha, kui lambid põlevad, kuid tuled paistavad läbi okste ja mõjuvad ühtlaselt dekoratiivsena.
                  Ehkki toodet võib kasutada muuks otstarbeks, osutavad selle eesmärk ja kindlakstehtavad omadused sellele, et toode on ette nähtud jõulupuu kaunistamiseks tuledega.
                  Seega tuleb toode klassifitseerida elektriliste jõuluküünaldena CN-koodi 9405 30 00 alla.